孖生歌手張蔓莎張蔓姿衣着打扮各具特色 視旺角為潮流啟蒙地
2024年04月12日 21:01
東網電視
更多新聞短片
孖生歌手張蔓姿(Gigi)與張蔓莎(Sabrina)近日應邀出席在旺角舉行的美妝活動,兩人雖是孖生姊妹,但打扮風格截然不同,姐姐Gigi以短髮展人,打扮中性型格,妹妹Sabrina一頭長髮,喜歡以文青風格示人,談到穿着打扮,Gigi表示:「我哋自細就會為對方嘅穿搭畀意見,亦都成日一齊出街買衫、飾物、化妝品。我哋依家嘅潮流觸覺同埋風格品味,係結合咗兩個人嘅見解,形成我哋各自喜歡,又足以代表我哋嘅獨特風格。」至於Sabrina稱以前不時會到旺角買衫,她說:「旺角可以話係我哋兩姐妹嘅潮流啟蒙地,我哋見到雜誌嘅靚衫靚嘢,就會嚟旺角搵相似風格嘅嘢,再自己mix and match。」